Fegyveres rablás Angyalföldön | 24.hu
Fegyveres rablás Angyalföldön
2008. 06. 23. 07:46
Fegyverrel raboltak ki egy benzinkutat hétfőre virradó éjszaka Budapest XIII. kerületében.
A Budapesti Rendőr-főkapitányság (BRFK) közleménye szerint hajnali fél 4 körül egy férfi fegyverrel a bevétel átadására kényszerítette az angyalföldi benzinkút alkalmazottait, majd elmenekült a helyszínről.
A személyleírás szerint a 30-32 éves, 175-180 centiméter magas, vékony testalkatú támadó az elkövetéskor fekete térdnadrágot, fehér pólót és fekete baseball sapkát viselt.
A rablás során lövés nem dördült, személyi sérülés nem történt, az anyagi kár megállapítása folyamatban van. Az ügyben a további eljárást a BRFK bűnügyi főosztálya folytatja.
Ismét megnyithat a MÁV-kórház?